Guarrazari aare

Guarrazari aare on arheoloogiline aardeleid, mis 19. sajandi keskpaigas leiti Guadamurist Toledo provintsis Castilla-La Manchas Hispaanias. Aardeleid koosnes kahekümne kuuest kullast votiivkroonist ja kuldristist, mille läänegootide kuningad 7. sajandil Hispaanias kinkisid katoliku kirikule oma õige usu ja kirikliku allumise märgina. Tänapäevaks pole aare tervikuna ühes kohas säilinud, osa sellest on jagatud mujale ja osa on kadunud. Aardes leiduvad esemed on näide varakeskaegse läänegootide kullassepakunsti tipptasemest. Aare kaevati aastatel 1858–1861 välja Guarrazari-nimelisest viljapuuaiast Guadamuris Toledo lähedal. Pärast väljakaevamisi aare jagati. Osa esemeid saadeti Pariisi Cluny muuseumisse ja ülejäänud Madridi kuningapalee arsenali (tänapäeval Madridi arheoloogiamuuseumis). Mõned Guarrazari aarde esemed varastati aastatel 1921 ja 1936 ning need on tänapäevani kadunud. Kõige väärtuslikumaks esemeks peetakse kuningas Rekkeswinthi votiivkrooni, mida kaunistavad Sri Lankalt pärit sinised safiirid ja teksti moodustavad pendiliad. Guarrazari aardega võrreldavaid läänegooti kuldesemeid leiti 1926. aastal Torredonjimenost Jaéni provintsis, kus leius olid kroonide ja ristide fragmendid. Pildid Viited Välislingid M Guerra, T. Calligaro, A. Perea. The treasure of Guarrazar: Tracing the gold supplies in the Visigothic Iberian Peninsula. - February 2007, Archaeometry 49(1): 53-74 M. Georgievska. The Treasure of Guarrazar: One of the most important Visigothic treasures in the Iberian Peninsula. - Vintage News Apr 8, 2017